**Pepe Forsberg** on suomalainen tietokirjailija, jonka teoksia ovat keväällä 2020 ilmestynyt *Luontokohteet tutuiksi* -kirja ja vuosina 2018-2022 julkaistu kuusi teosta sisältävä *Kansallispuistot tutuiksi* -kirjasarja. Kirjasarjaa tehtiin yhteistyössä Kansallispuistot tutuiksi Facebook-yhteisön kanssa. Suositun retkeilypalvelun perustajana Forsberg on saanut huomattavan määrän seuraajia kirjaprojekteilleen.

Forsberg on Karttakeskuksen ja Minervakustannuksen tietokirjailija. Häneltä ilmestyi syksyllä 2020 kaksi uutta teosta: *Suomen uskomaton luonto* -kirja esittelee luonnon ihmeitä kirjailijan omien luontokokemusten kautta. Kirjan kirjoittamiseen osallistuivat meribiologi Niko Nappu sekä Forsbergin vaimo Paula Forsberg. Samanaikaisesti Forsbergilta ilmestyi *Kansallispuistot tutuiksi* -Suomi kokoelmateos, johon on lisätty mukaan valtion retkeilyalueet. Molemmat kirjat esiteltiin Helsingin kirjamessujen ohjelmassa. Koronan vuoksi tapahtumaan osallistuttiin poikkeuksellisesti verkossa. Keväällä 2021 Forsberg kirjoitti matkailuautoilijoille suunnatun oppaan "Pohjoisen teillä". Syksyllä 2021 häneltä ilmestyivät majaviin keskittyvä "Majavien mailla"  sekä retkeilijöille suunnattu "Tunturit tutuiksi". Seuraava teos tulee käsittelemään metsiä. Puut puhuvat -teos on kirjoitettu yhdessä Anneli Jussilan kanssa. Teos julkaistaan keväällä 2023. Kustantajana on Minervakustannus.

Asiantuntijana Forsberg on esiintynyt monissa laajalevikkisissä medioissa kommentoimassa kansallispuistoihin liittyviä asioita. Hän on ollut perustamassa Helsingin yliopiston Kentällä - In the Field -ajatushautomoa yhdessä evoluutiobiologi John Loehrin ja Niko Nappun kanssa. Ryhmä on esittänyt perustettavaksi Lammin Evolle tiedekansallispuistoa. Esityksen on allekirjoittanut Helsingin yliopiston lisäksi muun muassa WWF, Greenpeace Norden, Suomen luonnonsuojeluliitto ja Museovirasto.

Forsberg on toiminut vuodesta 2020 alkaen Luonnonperintösäätiön toiminnanjohtajana. Vuonna 2022 Forsberg valittiin nelivuotiskaudelle Helsingin yliopiston tiedeasemien neuvottelukuntaan.

Lähteet
-------

1. ↑  Entinen bisnesmies perusti kommuunin Karibialle – nyt hän innostaa suomalaisia löytämään kotimaan kansallispuistojen lumon *Yle Uutiset*. Viitattu 16.10.2019.
2. ↑  Kansallispuistot tutuiksi *www.facebook.com*. Viitattu 16.10.2019.
3. ↑  Sari Valto | Lumoudu luonnosta kansallispuistossa Yle. Viitattu 16.10.2019.
4. ↑  Uskomaton luonto Minerva-Kustannus.  Arkistoitu 27.10.2020. Viitattu 18.8.2020.
5. ↑  Kansallispuistot tutuiksi Suomi Suomalainen. Viitattu 18.8.2020. [vanhentunut linkki]
6. ↑  Kirjasta autoilijoille Pohjois-Suomen retkeilyvinkkejä *Lapin Kansa*. Viitattu 24.6.2021.
7. ↑  Kirjailija Pepe Forsberg seuraa Evolla majavaperheen elämää: "Majava on älykäs – ja älykkyys näkyy monin tavoin" *Seura.fi*.  22.6.2021. Viitattu 24.6.2021.
8. ↑  Tunturit tutuiksi *Suomalainen.com*. Viitattu 24.6.2021.
9. ↑  Maarit Rasi: 5 vinkkiä: Suomen ihanat kansallispuistot aloittelijalle, melojalle, luksusta etsivälle... *Ilta-Sanomat*.  13.5.2017. Viitattu 16.10.2019.
10. ↑  Kentällä - In the field *Kentällä - In the field*. Viitattu 18.8.2020. (englanniksi)
11. ↑  Hämeenlinnan Evolle kaavailtu tiedekansallispuisto on nytkähtänyt eteenpäin – "Vastaavaa puistoa ei ole missään muualla maailmassa" *yle.fi*. Viitattu 18.8.2020.
12. ↑  Luonnonperintösäätiön uusi toiminnanjohtaja on Pepe Forsberg *Luonnonperintösäätiö*.  1.12.2020.  Arkistoitu 1.12.2020. Viitattu 1.12.2020.